2014. gada 16. septembrī Noteikumi Nr. 544

Rīgā (prot. Nr. 49 15. §)

**Grozījumi Ministru kabineta 2012. gada 21. augusta noteikumos Nr. 568 "Noteikumi par iedzīvotāju ienākuma nodokļa deklarācijām un to aizpildīšanas kārtību"**

Izdoti saskaņā ar

likuma "[Par iedzīvotāju ienākuma nodokli](http://www.likumi.lv/doc.php?id=56880)"

18. panta desmito daļu, 19. panta 5.5daļu

un 38. panta otro daļu

1. Izdarīt Ministru kabineta 2012. gada 21. augusta noteikumos Nr. 568 "Noteikumi par iedzīvotāju ienākuma nodokļa deklarācijām un to aizpildīšanas kārtību" (Latvijas Vēstnesis, 2012, 133. nr.; 2013, 198. nr.) šādus grozījumus:

1.1. izteikt 2.2.2. apakšpunktu šādā redakcijā:

"2.2.2. taksācijas gadā gūtie ienākumi, kuriem nepiemēro neapliekamo minimumu un atvieglojumus, D11 (turpmāk – D11pielikums);";

1.2. aizstāt 5. punktā vārdus "Eiropas Centrālās bankas publicētā *euro* atsauces kursa, bet, ja tāda nav, tad pēc pasaules finanšu tirgus atzītā finanšu nozares periodiskajā izdevumā vai tā interneta resursā publicētā valūtas tirgus kursa attiecībā pret *euro* vai pēc attiecīgās valsts centrālās bankas publicētā šīs valsts valūtas kursa attiecībā pret *euro* ienākuma gūšanas dienā un nodokļa samaksāšanas dienā" ar vārdiem "grāmatvedībā izmantojamā ārvalstu valūtas kursa, kas ir spēkā ienākuma gūšanas dienas sākumā un nodokļa samaksāšanas dienas sākumā";

1.3. izteikt 9. punkta pirmo teikumu šādā redakcijā:

"D1 pielikumu aizpilda, ja nodokļa maksātājs taksācijas gadā ir guvis ienākumus (izņemot ienākumus no saimnieciskās darbības un ienākumus, kuriem nepiemēro neapliekamo minimumu un atvieglojumus) Latvijas Republikā.";

1.4. papildināt 12.3. apakšpunktu aiz vārda "summu" ar vārdiem un skaitli "kā arī paziņojuma 13. rindā norādīto dzīvības apdrošināšanas (bez līdzekļu uzkrāšanas), veselības vai nelaimes gadījumu apdrošināšanas prēmiju summu";

1.5. izteikt 16. punktu šādā redakcijā:

"16. D11pielikumu aizpilda nodokļa maksātājs, kurš taksācijas gadā ir guvis ar nodokli apliekamus ienākumus, kuriem nepiemēro neapliekamo minimumu un atvieglojumus (piemēram, ienākumus no kokmateriālu un augoša meža atsavināšanas, ienākumus no nekustamā īpašuma izīrēšanas vai iznomāšanas, ja persona izmanto likuma "Par iedzīvotāju ienākuma nodokli" 11. panta divpadsmitajā daļā noteiktās tiesības nereģistrēt saimniecisko darbību, ienākumam pielīdzināmos aizdevumus, kā arī ienākumus no kapitāla, kas nav kapitāla pieaugums). Nodokļa maksātājs D11pielikumā nenorāda ienākumus, no kuriem nodoklis ir ieturēts ienākuma izmaksas vietā.";

1.6. izteikt 17.1. un 17.2. apakšpunktu šādā redakcijā:

"17.1.  1. ailē "Ienākumu gūšanas vieta un veids" norāda to taksācijas gadā gūto ar nodokli apliekamo ienākumu (tai skaitā ienākumu no kapitāla) gūšanas vietu un veidu, kuri nav norādīti taksācijas gada laikā iesniegtajās deklarācijās DK;

17.2.  2. ailē "Bruto ieņēmumi" norāda naudas izteiksmē taksācijas gadā gūtos ar nodokli apliekamos ienākumus, kuriem nepiemēro neapliekamo minimumu un atvieglojumus;";

1.7. papildināt 17.7. apakšpunktu ar otro teikumu šādā redakcijā:

"Nodokļa maksātājs, kurš aizdevuma izsniegšanas dienā ir aizdevēja darbinieks, valdes vai padomes loceklis, norādot nodokļa likmi ienākumam pielīdzināmiem aizdevumiem, piemērojamo pamatlikmi summē ar piemērojamo papildlikmi;";

1.8. papildināt 17.9. apakšpunktu ar otro teikumu šādā redakcijā:

"Šajā ailē norāda arī ārvalstīs samaksāto nodokli, kurš nepārsniedz 7. ailē norādīto aprēķināto nodokli;";

1.9. izteikt 17.10. apakšpunktu šādā redakcijā:

"17.10.  9. ailē "Maksājamais vai pārmaksātais nodoklis" norāda iedzīvotāju ienākuma nodokli, ko nosaka, no aprēķinātā nodokļa (7. aile) atņemot avansā samaksāto (ieturēto) nodokli (8. aile). Pārmaksāto nodokli norāda, pirms skaitļa liekot mīnusa zīmi.";

1.10. svītrot 19.1. apakšpunktā vārdus "pēc Eiropas Centrālās bankas publicētā *euro* atsauces kursa, bet, ja tāda nav, tad pēc pasaules finanšu tirgus atzītā finanšu nozares periodiskajā izdevumā vai tā interneta resursā publicētā valūtas tirgus kursa attiecībā pret *euro* vai pēc attiecīgās valsts centrālās bankas publicētā šīs valsts valūtas kursa attiecībā pret *euro* ienākuma gūšanas dienā";

1.11. papildināt 19.2. apakšpunktu ar otro teikumu šādā redakcijā:

"Ja tiek aizpildīta 6. aile, tad 7.–11. aili neaizpilda;";

1.12. papildināt noteikumus ar 26.1, 26.2 un 26.3punktu šādā redakcijā:

"26.1 D3 pielikuma 17. un 18. rindu aizpilda nodokļa maksātājs, kurš veic saimniecisko darbību un kārto grāmatvedību vienkāršā ieraksta sistēmā:

26.11. D3 pielikuma 17. rindā "Minimālais nodoklis no saimnieciskās darbības" norāda likuma "Par iedzīvotāju ienākuma nodokli" 19. panta 2.1daļā noteikto minimālo nodokli no saimnieciskās darbības;

26.12. D3 pielikuma 18. rindā "Minimālais apliekamais ienākums" norāda minimālo apliekamo ienākumu, kas aprēķināts, dalot 17. rindā norādīto summu ar nodokļa likmi.

26.2 D3 pielikuma 17. un 18. rindu neaizpilda nodokļa maksātājs, kurš:

26.21. taksācijas gadā ir veicis iedzīvotāju ienākuma nodokļa maksājumus vai valsts sociālās apdrošināšanas obligātās iemaksas par darbiniekiem vai valsts sociālās apdrošināšanas obligātās iemaksas par sevi kā par pašnodarbinātu personu;

26.22. taksācijas gadā vai pirmstaksācijas gadā ir reģistrējis saimniecisko darbību;

26.23. taksācijas gadā ir izbeidzis saimniecisko darbību vai pabeidzis likvidācijas procesu.

26.3 D3 pielikuma 19. rindā "Apliekamais ienākums, atskaitot minimālo apliekamo ienākumu" norāda D3 pielikuma 15. un 18. rindā norādīto skaitļu starpību. Ja aprēķinātā starpība ir negatīvs skaitlis, minētajā rindā raksta "0". Ja 18. rindu neaizpilda, tad 19. rindā norāda 15. rindā norādīto skaitli.";

1.13. papildināt noteikumus ar 31.7., 31.8. un 31.9. apakšpunktu šādā redakcijā:

"31.7.  31.1rindā "Minimālais nodoklis no saimnieciskās darbības" norāda likuma "Par iedzīvotāju ienākuma nodokli" 19. panta 2.1daļā noteikto minimālo nodokli no saimnieciskās darbības;

31.8.  31.2rindā "Minimālais apliekamais ienākums" norāda minimālo apliekamo ienākumu, kas aprēķināts, 31.1rindā norādīto summu dalot ar nodokļa likmi. 31.1 un 31.2rindu neaizpilda nodokļa maksātājs, kurš:

31.8.1. taksācijas gadā ir veicis iedzīvotāju ienākuma nodokļa maksājumus vai valsts sociālās apdrošināšanas obligātās iemaksas par darbiniekiem vai valsts sociālās apdrošināšanas obligātās iemaksas par sevi kā par pašnodarbinātu personu;

31.8.2. taksācijas gadā vai pirmstaksācijas gadā ir reģistrējis saimniecisko darbību;

31.8.3. taksācijas gadā ir izbeidzis saimniecisko darbību vai pabeidzis likvidācijas procesu;

31.9.  31.3rindā "Apliekamais ienākums, atskaitot minimālo apliekamo ienākumu" norāda D31pielikuma 31. un 31.2rindā norādīto skaitļu starpību. Ja aprēķinātā starpība ir negatīvs skaitlis, minētajā rindā raksta "0". Ja 31.2rindu neaizpilda, tad 31.3rindā norāda 31. rindā norādīto skaitli.";

1.14. papildināt 38.2. apakšpunktu ar otro teikumu šādā redakcijā:

"Norādāmā nodokļa summa nav mazāka par likuma "Par iedzīvotāju ienākuma nodokli" 19. panta 2.1daļā noteikto minimālo nodokli no saimnieciskās darbības (izņemot minētā panta 2.2 un 2.3daļā noteiktos nodokļa maksātājus);";

1.15. izteikt 40.1.2. un 40.1.3. apakšpunktu šādā redakcijā:

"40.1.2. D3 pielikuma 19. rindā "Apliekamais ienākums, atskaitot minimālo apliekamo ienākumu" un 14.a rindā "To skaitā par pašu nodokļa maksātāju aprēķinātās un veiktās valsts sociālās apdrošināšanas obligātās iemaksas" norādīto summu;

40.1.3. D31 pielikuma 31.3 rindā norādīto starpību;";

1.16. izteikt 40.17. un 40.18. apakšpunktu šādā redakcijā:

"40.17.  19. rindā "Nodoklis" norāda aprēķināto iedzīvotāju ienākuma nodokļa summu. Saimnieciskās darbības veicēji norāda arī D3 pielikuma 17. rindā vai D31pielikuma 31.1rindā norādīto minimālo nodokli no saimnieciskās darbības vai D5 pielikuma 02. rindā norādīto summu;

40.18.  19.1rindā "Nodoklis no citiem ienākumiem" norāda deklarācijas D11pielikuma 9. ailes "Maksājamais vai pārmaksātais nodoklis" kopsummu;";

1.17. svītrot 40.19.2. apakšpunktā vārdus "(pēc Eiropas Centrālās bankas noteiktās likmes)";

1.18. izteikt 40.20. apakšpunktu šādā redakcijā:

"40.20. aizpildot 22. rindu "Pārmaksa", ņem vērā arī D11pielikuma 9. ailē norādīto pārmaksāto nodokli, kā arī to, ka nav atmaksājama tā pārmaksātā nodokļa daļa, kas samaksāta ārvalstīs.";

1.19. papildināt noteikumus ar 68.1 un 68.2punktu šādā redakcijā:

"68.1 Deklarācijas D3 pielikuma 01.4. rindu "Ieņēmumi no atbalsta lauk­saimniecībai un lauku attīstībai" (šo noteikumu 22.1.4. apakšpunkts) neaizpilda par 2014., 2015. un 2016. gadā saņemtajām valsts atbalsta summām un Eiropas Savienības atbalstu lauksaimniecībai un lauku attīstībai.

68.2 Deklarācijas D3 pielikuma 08. rindā "Neapliekamie ienākumi" (šo noteikumu 22.8. apakšpunkts) norāda 2014., 2015. un 2016. gada ieņēmumus no valsts atbalsta summām un Eiropas Savienības atbalsta lauksaimniecībai un lauku attīstībai.";

1.20. izteikt 1. pielikuma deklarācijas D 01. rindu šādā redakcijā:

|  |  |  |  |
| --- | --- | --- | --- |
| "Latvijas Republikā gūtie apliekamie ienākumi (**D1** 6. ailes summa + (**D3** 19. rinda + 14.a rinda) + **D31** 31.3rinda) | 01 |  | " |

1.21. izteikt 1. pielikuma deklarācijas D veidlapā norādītos pielikumus šādā redakcijā:

"Deklarācijas pielikumi:

**D1** – Taksācijas gadā Latvijas Republikā gūtie ienākumi

**D11** – Taksācijas gadā gūtie ienākumi, kuriem nepiemēro neapliekamo minimumu un atvieglojumus

**D2** – Fiziskās personas (rezidenta) ārvalstīs gūtie ienākumi

**D21** – Fiziskās personas (jūrnieka), kas ir nodarbināta (darba attiecībās) uz starptautiskos pārvadājumos izmantojama kuģa, ārvalstīs gūtie ienākumi

**D3** – Ienākumi no saimnieciskās darbības

**D31** – Ienākumi no saimnieciskās darbības, ja nodokļa maksātājs kārto grāmatvedību divkāršā ieraksta sistēmā

**D4** – Attaisnotie izdevumi par izglītību un ārstnieciskajiem pakalpojumiem

**D5** – Saimnieciskās darbības ienākumu deklarācija nodokļa maksātājam, kas maksā fiksēto ienākuma nodokli";

1.22. izteikt 1. pielikuma D11pielikuma nosaukumu šādā redakcijā:

"**Taksācijas gadā gūtie ienākumi, kuriem nepiemēro neapliekamo minimumu un atvieglojumus**";

1.23. izteikt 1. pielikuma D11pielikuma 9. ailes nosaukumu šādā redakcijā:

"Maksājamais vai pārmaksātais nodoklis";

1.24. papildināt 1. pielikuma D3 pielikumu ar 17., 18. un 19. rindu šādā redakcijā:

|  |  |  |  |
| --- | --- | --- | --- |
| "Minimālais nodoklis no saimnieciskās darbības | 17 |  |  |
| Minimālais apliekamais ienākums (17. : nodokļa likme) | 18 |  |  |
| Apliekamais ienākums, atskaitot minimālo apliekamo ienākumu (15. – 18.) | 19 |  | " |

1.25. papildināt 1. pielikuma D31pielikumu ar 31.1, 31.2 un 31.3rindu šādā redakcijā:

|  |  |  |  |
| --- | --- | --- | --- |
| "31.1 Minimālais nodoklis no saimnieciskās darbības | 31.1 |  |  |
| 31.2 Minimālais apliekamais ienākums (31.1 : nodokļa likme) | 31.2 |  |  |
| 31.3 Apliekamais ienākums, atskaitot minimālo apliekamo ienākumu (31. – 31.2) | 31.3 |  | " |

2. Noteikumi stājas spēkā 2015. gada 1. janvārī.

Ministru prezidente Laimdota Straujuma

Finanšu ministra vietā –

ārlietu ministrs Edgars Rinkēvičs